#Student_UB interesat de o carieră didactică în sistemul de învățământ? Centrul de Învățare al UB te invită la un eveniment online la care să afli toate informațiile despre provocările carierei didactice 
Miercuri, 28 mai 2028, Centrul de Învățare al UB (CI) invită studenții și absolvenții Universității din București interesați de perspectiva unei cariere didactice la evenimentul online Dialog cu Alumni - Vreau să fiu profesor/profesoară!.

„Dacă ești student UB,  îți dorești să fii profesor sau profesoară în sistemul de învățământ preuniversitar și vrei să afli mai multe despre provocările carierei didactice, am organizat pentru tine un eveniment online! Alumni ai Universității din București, acum profesori, se întâlnesc și răspund la întrebările tale despre cariera didactică. Evenimentul este organizat de Centrul de Învățare al Universității din București, un spațiu pentru activități de învățare și instruire, pentru coaching, consiliere academică și a carierei”, este mesajul transmis de organizatori.

Persoanele interesate se pot înscrie online, prin completarea acestui formular online. Detaliile de conectare vor fi comunicate după înscriere.

Centrul de Învățare al Universității din București (CI) este un spațiu flexibil de învățare, adaptat nevoilor studenților și specificului activităților de învățare a acestora. Abordarea permite repoziționarea ușoară și flexibilă a cursanților, susține învățarea colaborativă și de tip flipped-learning.

